# Castell de Cardona

### De Viquipèdia

Castell de Cardona

El castell de Cardona és probablement la fortalesa medieval més important de Catalunya. Està situat dalt d'un turó que domina la vall salina i la del Cardener.

Va ser construït a l’any 886 per Guifré el Pilós. D’estil romànic i gòtic, inclou l’anomenada Sala Daurada i la Sala dels Entresols, on l’any 1534 es va resoldre el plet entre el capellà de Sant Miquel i l’abat de Sant Vicenç. Durant el segle XV, els Ducs de Cardona van ser la nissaga més important de la corona catalanoaragonesa tot just darrera de la Casa Reial. Per això se'ls anomenava reis sense corona, doncs disposaven d'extensos dominis territorials al Principat, Aragó i València, i vincles dinàstics amb els casals reials de Castella, Portugal, Sicília i Nàpols. L'any 1714, després d’una cruel guerra que va malmetre en bona part les muralles del castell, va ser un dels darrers reductes a lliurar-se a les tropes borbòniques de Felip V. La seva joia és la torre de la Minyona (del segle XI), de 15 metres d’alçada i més de 10 metres de diàmetre i l'església romànica de Sant Vicenç.

Actualment el castell alberga el parador de turisme Ducs de Cardona.

Obtingut de "http://ca.wikipedia.org../../../c/a/s/Castell_de_Cardona_3ea3.html"

Categories: Castells del Bages | Art romànic

##### Views

- Article
- Discussió
- Revisió actual

##### Cerca

##### En altres llengües

- English
- Español